PNL, USR-PLUS și PSD - aceasta ar fi ordinea în preferințele partidului, în cazul unor alegeri parlamentare, potrivit unui sondaj IMAS realizat la comandat USR în luna iunie, obținut de G4Media.ro.

PNL ar obține la alegerile parlamentare un scor similar cu cel de la europarlamentarele din 26 mai. În continuare, PSD ar cădea sub 20%, iar USR ar obține 17,6%.

Cele trei partide sunt urmate de Pro România, cu aproape zece procente. Deși nu a trecut pragul la alegerile de luna trecută, ALDE ar obține un scor surprinzător de 8,5%.

PLUS ar fi votat de 7,6%, dar împreună cu USR s-ar clasa pe locul doi în preferințele electoratului.

UDMR și PMP nu ar trece pragul electoral, fiind creditate cu 2,5%, respectiv 3,7% din voturi.

Sondaj IMAS, iunie 2019 - Alegeri pentru Parlamentul României

PNL – 27,5%

PSD – 18,9%

USR – 17,6%

Pro România – 9,8%

ALDE – 8,5%

PLUS – 7,6%

PMP – 3,7%

UDMR – 2,5%

DEMOS – 0,2%

Alt partid – 3,6%

La alegerile europarlamentare din 26 mai, PNL a obținut 27% din voturi, urmat de PSD cu 22,5%, Alianța USR PLUS – 22,4%, Pro România – 6,6%, PMP – 5,7% și UDMR – 5,4%. ALDE a obținut abia 4% din voturi și nu a trimis niciun reprezentant în Parlamentul European.